

Talsu novada

Rojas pagasta

**ROJAS VIDUSSKOLA**

Reģistrācijas Nr. 90009113532

Zvejnieku iela 7, Roja, Rojas pagasts, Talsu novads, LV-3264

Tālrunis: +371 63291527, e-pasts: [rojasvidusskola@talsi.lv](mailto:rojasvidusskola@talsi.lv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Talsu novada Rojas pagastā

Talsu novada domes 2025.gada … janvāra Lēmumu Nr.

(protokols Nr . …, ….punkts)

Talsu novada domes priekšsēdētājs

A. Āboliņš

APSTIPRINU

Rojas vidusskolas direktore

**Santa Veide**

**Attīstības plāns**

**2025. - 2027. gadam**

Rojā 2025

**1. Ievads**

Rojas vidusskola (turpmāk – izglītības iestāde) ir Talsu novada Domes dibināta izglītības iestāde vispārējās izglītības programmu īstenošanai. Tās darbības tiesiskais pamats ir Izglītības likums, Vispārējās izglītības likums, iestādes dibinātāja izdotie normatīvie akti un Rojas vidusskolas nolikums.

**2. Izglītības iestādes attīstības plāna izstrādes plānošanas dokumenti**

Izglītības iestādes attīstības plāna 2025. - 2027.gadam izstrāde veikta, pamatojoties uz sekojošiem attīstības plānošanas dokumentiem:

1. Latvijas ilgtspējīgas attīstības stratēģija līdz 2030. gadam (Latvija 2030). Ilgtermiņa attīstības plānošanas dokuments, stratēģija visām politikas nozarēm, tajā skaitā izglītībai. Tajā uzsvērta nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā. Prioritārie rīcības virzieni:

* Izglītības pieejamība un pārmaiņas izglītības procesa organizācijā;
* Izglītības iestāde kā sociālā tīklojuma centrs;
* Kontekstuāla izglītība un skolotāja profesijas maiņa;
* E-izglītības iestāde un informācijas tehnoloģiju izmantošana;
* Izglītošanās mūža garumā.

1. Latvijas Nacionālais attīstības plāns 2021. - 2027. gadam. (NAP2027) . Rīcības virziena “Izglītības kvalitāte un izglītības sistēmas efektīva pārvaldība”, kas vērsta uz sabiedrības paradumu maiņu, tiecoties uz augstāku dzīves kvalitāti, zinošāku sabiedrību, gudrāku uzņēmējdarbību un lielāku atbildību par vides kvalitāti Latvijā. Rīcības virzieni:

* Zinātnes izcilība sabiedrības attīstībai, tautsaimniecības izaugsmei un drošībai;
* Kvalitatīva, pieejama, iekļaujoša izglītība.

1. Izglītības likums (pieņemts 29.10.1998) - mērķis ir nodrošināt katram Latvijas iedzīvotājam iespēju attīstīt savu garīgo un fizisko potenciālu, lai veidotos par patstāvīgu un attīstītu personību, demokrātiskas Latvijas valsts un sabiedrības locekli.
2. Talsu novada pašvaldības attīstības programma 2022.-2028.gadam. Investīciju plāns 2024.-2026. gadam (RV2), Rīcības plāns vidēja termiņa politikas īstenošanai (R6.2 - R6.5, R6.7., R6.10 - R6.11, R7.2, R7.5.,R7.6.)
3. Rojas vidusskolas 2022./2023. un 2023./2024. mācību gada pašvērtējumi, mācību jomu darba izvērtējuma rezultāti, anketēšanas rezultāti, mācību stundu, ārpusstundu nodarbību, pasākumu un fakultatīvo nodarbību vērošanā iegūtie rezultāti, individuālu sarunu ar pedagogiem, izglītojamiem, vecākiem iegūtie rezultāti.
4. 2024. gada 29. augusta Pedagoģiskajās sēdē priekšlikumu apspriešana un pieņemšana īstenošanai, ievietojot tos attīstības plānā.

**3.** **Izglītības iestādi raksturojošie rādītāji**

**3.1. Izglītības iestādē īstenotās izglītības programmas**

|  |  |  |  |
| --- | --- | --- | --- |
| Izglītības programmas nosaukums | Izglītības programmas  kods | Licence | |
| Nr. | Licencēšanas  datums |
| Vispārējās pirmsskolas izglītības programma | 01011111 | V-8501 | 26.04.2016. |
| Pamatizglītības programma | 21011111 | V\_2897 | 26.06.2020. |
| Speciālā pamatizglītības programma izglītojamiem ar mācīšanās traucējumiem | 21015611 | V\_2898 | 26.06.2020. |
| Speciālā pamatizglītības programma izglītojamiem ar garīgās attīstības traucējumiem | 21015811 | V\_2899 | 26.06.2020. |
| Vispārējās vidējās izglītības programma | 31016011 | V\_2938 | 19.06.2020. |

# 3.2. Izglītības iestādes vīzija, misija, vērtības, audzināšanas darba mērķis un prioritātes

**Izglītības iestādes misija** - kvalitatīva, uz vērtībām balstīta izglītība, kas attīsta bērna spējas, motivāciju

un prasmes mācīties mūža garumā.

**Izglītības iestādes vīzija** - Rojas vidusskola – izglītības iestāde, kurā izglītojamie pozitīvā vidē iegūst

mūsdienīgu izglītību.

**Izglītības iestādes vērtības** - atbildība, godīgums, centība.

**Audzināšanas darba prioritātes 2025. – 2027. gadam**

|  |  |  |  |
| --- | --- | --- | --- |
| Audzināšanas darba prioritātes | Uzdevumi | Sasniedzamie rezultāti | Aktivitātes |
| 1.Pilsoniskās līdzdalības un skolas vērtību – atbildība, godīgums, centība īstenošana izglītības procesā. | Sekmēt izglītojamo patriotismu, pilsonisko līdzdalību izglītības iestādē, vietējās kopienas un valsts dzīvē, veicināt izglītojamo iesaistīšanos Skolēnu pašpārvaldē. | 1. 80% izglītojamie zina, kā izpaužas pilsoniskā līdzdalība.  2. 90% izglītojamie aktīvi iesaistās izglītības iestādes organizētajos pasākumos.  3. No katras 4.-12. klases vismaz viens izglītojamais iesaistās Skolēnu pašpārvaldē. | Izglītojamo darbība Skolēnu pašpārvaldē. Izglītības iestādes vērtību īstenošana jebkurā mācību priekšmetā un ārpusstundu pasākumos - valsts svētku koncertā, Lāčplēša dienā, “RV Stipriniekā”, konkursā “Veiklākā meitene”, Ziemassvētku pasākumos, Barikāžu aizstāvju dienā, Balta galdauta svētkos. |
| Mērķtiecīgi organizēt klašu stundas, veidojot vienotu izpratni par izglītības iestādes vērtībām: Atbildība(2024/2025.m.g.) Godīgums(2025.2026.m.g.) Centība (2026.2027.m.g.) | 1. 80% izglītojamie izprot noteiktās izglītības iestādes vērtības.  2. 90% izglītojamie zina, ka katrai rīcībai ir konkrētas sekas.  3. 60% izglītojamie ir motivēti un disciplinēti. | Vērtību vizualizācija izglītības iestādes telpās. Pasniegta nominācija “ Gada skolēns”, “ Klases izcilnieks”, “Top 10” nominācija izglītības iestādē. Reizi mēnesī vienu klases stundu veltīt skolas vērtībām. Pedagogu atbildība: regulāri sagatavoties mācību stundām, godīgums: attieksme pret skolēniem, skolotājiem, skolas darbiniekiem, vārdu un darbu saskaņa. |
| *2*. Izglītojamo interese par videi draudzīgu dzīves veidu, atbildīga rīcība pret vidi. | Iegūt zināšanas, vērtību izpratni, veidot prasmes un iemaņas, lai izglītojamie spētu analizēt ikdienā situācijas un savu rīcību. | 1. 80% izglītojamie izprot vides būtību, piedalās tās sakopšanā, aizsargāšanā.  2. 80% izglītojamie zina, ka atkritumu nepareiza apsaimniekošana nodara kaitējumu apkārtējai videi. | Pasākumi, lekcijas un dalība vides konkursos. Aicināt uz izglītības iestādi personības, lai aktualizētu un stāstītu par problēmām vidē. 1 x semestrī aktualizēt par atkritumu šķirošanu. Katra klase sakopj kādu teritoriju. Darbība permakultūras dārzā. Makulatūras un bateriju vākšana. Tematiskā nedēļa aktualizējot vides jautājumus. |
| Pieņemt lēmumus, kuri nodrošina vides saglabāšanu. | 80% izglītojamie prot pieņemt lēmumus par vides uzlabošanu un piesārņojuma samazināšanos. |
| 3. Karjeras izglītība un atbalsts izglītojamiem. | Organizēt tikšanos ar Rojas vidusskolas absolventiem, augstskolu pārstāvjiem un vecākiem, veicinot izglītojamo karjeras vadības prasmju attīstīšanu. Apmeklēt atvērto durvju dienas, karjeras dienas un citus pasākumus. | Mācību procesā integrēt karjeras izglītību.  80% izglītojamie zina kādās profesijās nepieciešamas konkrētā mācību priekšmeta zināšanas. | Tikšanās ar absolventiem, profesiju pārstāvjiem. Organizēt Karjeras nedēļu. Organizēt vecāku sapulces par karjeras jautājumiem. Piedalīties Ēnu dienā, konkursā “Enkurs”, apmeklēt atvērto durvju dienas, pasākumu “Studenta kurpes”. |

**3.3. Izglītības iestādes īpašie piedāvājumi**

* Atbalsts izglītojamiem drošas vides nodrošināšanā - KIVA programma
* Veselību veicinoša skola
* Darbība LOK programma “Sporto visa klase”
* Aktīvi izglītojam izglītojamos vides zinībās (sadarbība ar Pasaules dabas fondu, Latvijas valsts

mežiem, Ģeogrāfu skolu u.c.)

* Darbības permakultūras dārzā
* Iespēja izglītojamiem piedalīties mācību priekšmetu olimpiādēs, konkursos, pasākumos, mācību ekskursijās
* Iespēja izglītojamiem darboties interešu izglītības pulciņos, Jaunsardzē
* Iespēja izglītojamiem apgūt autoapmācības teorijas daļu
* Darbība projektā “Nordplus”
* Uzsākta darbība projektā “Erasmus”
* Karjeras izglītības pasākumi
* Profesionāls atbalsta personāls - psihologs, sociālais pedagogs, karjeras konsultants, bibliotekārs, speciālais pedagogs, medmāsa
* Mentora atbalsts jaunajiem pedagogiem
* Labiekārtota un ar IT nodrošināta mācību vide
* Internāta izīrēšana vasara nometnēm

**4. Ikgadējo prioritāšu īstenošanas plāns**

**OGRAM2022. – 20**

|  |  |  |  |  |
| --- | --- | --- | --- | --- |
| **KOMPONENTI** | **APAKŠKOMPONENTI** | **2024./2025.m.g.** | **2025./2026.m.g.** | **2026./2027.m.g.** |
| **ATBILSTĪBA MĒRĶIEM** | **KOMPETENCES UN SASNIEGUMI** |  | X |  |
| **IZGLĪTĪBAS TURPINĀŠANA UN NODARBINĀTĪBA** |  | X |  |
| **VIENLĪDZĪBA UN IEKĻAUŠANA** | X |  |  |
| **KVALITATĪVAS MĀCĪBAS** | **MĀCĪŠANA UN MĀCĪŠANĀS** | X | X | X |
| **PEDAGOGU PROFESIONĀLĀ KAPACITĀTE** |  |  | X |
| **IZGLĪTĪBAS PROGRAMMU ĪSTENOŠANA** |  | X |  |
| **IEKĻAUJOŠA VIDE** | **PIEEJAMĪBA** | X |  |  |
| **DROŠĪBA UN PSIHOLOĢISKĀ LABKLĀJĪBA** | X |  |  |
| **INFRASTRUKTŪRA UN RESURSI** | X |  |  |
| **LABA PĀRVALDĪBA** | **FINANŠU UN ADMINISTRATĪVĀ EFEKTIVITĀTE** |  |  | X |
| **VADĪBAS UN PROFESIONĀLĀ DARBĪBA** |  |  | X |
| **ATBALSTS UN SADARBĪBA** |  |  | X |

**28.**

**5. Prioritāšu īstenošanas rīcības plāns un sasniedzamie rezultāti 2025. – 2027. gadam**

**5.1. Atbilstība mērķiem**

|  |  |  |
| --- | --- | --- |
| Kritērijs | **Kompetences un sasniegumi** | |
| Prioritāte | Mērķtiecīga izglītojamo zināšanu un prasmju diagnosticēšana un analīze, lai pilnveidotu mācību procesu, plānotu un īstenotu izglītojamo mācību sasniegumu un prasmju uzlabošanu. | |
| Sasniedzamie rezultāti | Kvalitatīvie sasniedzamie rezultāti  Mērķtiecīga un plānota formatīvā vērtēšana ir uzlabojusi izglītojamo ikdienas sniegumus PD, kā arī DD un CE. | Kvantitatīvie sasniedzamie rezultāti  40% izglītojamo gada vērtējumi nav zemāki kā 5 balles. CE vidējie rezultāti nevienā mācību priekšmetā/ kursā nav zemāki par 10% attiecībā pret valsts vidējiem rādītājiem. 2/3 no 3.klašu un 6. klašu izglītojamiem skolas DD rezultāti ir 50% un vairāk. |
| Aktivitātes  Mērķtiecīgi formatīvās vērtēšanas darbi, kas atklāj pilnveidojamās prasmes. Tēmas sākumā izglītojamie tiek iepazīstināti ar paredzētajiem SR. | Kas liecinās, ka rezultāts ir sasniegts  Mācību stundu vērošana. Izglītojamo mācību sasniegumu rezultāti. Iestādes aptaujas pedagogiem, izglītojamiem, vecākiem. Mācību jomu atskaites. |

|  |  |  |
| --- | --- | --- |
| Kritērijs | **Izglītības turpināšana un nodarbinātība** | |
| Prioritāte | Izveidots karjeras atbalsta plāns, tiek sekots tā īstenošanai. | |
| Sasniedzamie rezultāti | Kvalitatīvie sasniedzamie rezultāti  Ir integrēta un īstenota karjeras izglītības programma visās izglītojamo vecumu grupās. Ir īstenots absolventu tālākās izglītības monitorings, lai izvērtētu skolas īstenotās izglītības programmas kvalitāti. | Kvantitatīvie sasniedzamie rezultāti  90% 9. klašu absolventi turpina izglītību.  80% vidusskolas absolventu turpina izglītību. |
| Aktivitātes  Katrā mācību ekskursijā iekļaut profesiju apzināšanu. Iepazīstināt izglītojamos ar darba tirgus aktualitātēm. Atbalstīt izglītojamo dalību “Ēnu dienās”, organizēt tikšanās ar dažādu profesiju pārstāvjiem. Organizēt tikšanās ar absolventiem. | Kas liecinās, ka rezultāts ir sasniegts  Absolventi turpina mācīties.  Sarunas, anketēšana, intervijas, organizētas dažādas tikšanās.  Mācību procesa analīze, karjeras pasākumi skolā un ārpus tās.  Izglītojamie apmeklējuši uzņēmumus, tikušies ar profesiju pārstāvjiem. |

|  |  |  |
| --- | --- | --- |
| Kritērijs | **Vienlīdzība un iekļaušana** | |
| Prioritāte | Izglītības iestāde nodrošina mācību sasniegumu izaugsmi neatkarīgi no izglītojamā socioekonomiskā stāvokļa u.c. īpašībām,  pret cilvēkiem izturas taisnīgi un vienlīdzīgi. | |
| Sasniedzamie rezultāti | Kvalitatīvie sasniedzamie rezultāti  Izglītības iestāde nodrošina, ka mācību sasniegumu izaugsme nav atkarīga no izglītojamā dzimuma, dzīvesvietas, ienākumu līmeņa ģimenē, etniskās piederības, vecāku izglītības vai imigranta statusa. Izglītības iestādē ir izstrādāts rīcības plāns apcelšanas vai aizskaršanas gadījumiem. | Kvantitatīvie sasniedzamie rezultāti  Iekļaujoša izglītība un vienlīdzība nodrošina mācību sasniegumu izaugsmi 100% izglītojamiem. 90 % izglītojamie zina, kā rīkoties un rīkojas, ja viņiem dara pāri. 100% skolas darbinieki pārzina rīcības plānu apcelšanas vai aizskaršanas gadījumiem. |
| Aktivitātes  Sadarbībā ar izglītības iestādes metodisko padomi un atbalsta komandu regulāra izglītojamo vajadzību izvērtēšana.  Individuālo mācību plānu izveide, aktualizēšana, izvērtēšana. Programmas KiVa nodarbību vadīšana. | Kas liecinās, ka rezultāts ir sasniegts  Izglītojamo vērtējumi, pārbaudes darbu rezultāti.  Intervijas, anketas, pedagogu pašvērtējumi, stundu vērojumi.  Apcelšanas un aizskaršanas gadījumus risināšanas protokoli. |

**5.2. Kvalitatīvas mācības**

|  |  |  |
| --- | --- | --- |
| Kritērijs | **Mācīšana un mācīšanās** | |
| Prioritāte | Mācību snieguma vērtēšana, kas veicina mācīšanos. Izglītības procesa plānošanas un īstenošanas kvalitāte. | |
| Sasniedzamie rezultāti | Kvalitatīvie sasniedzamie rezultāti  Mācību snieguma vērtēšana, kas veicina mācīšanos.  Ir izstrādāts NPD procentuālā sadalījuma plāns. Stundās tiek izmantoti efektīvi metodiskie paņēmieni un jēgpilni uzdevumi. NPD mērķtiecīga analīze, rīcības plāns. | Kvantitatīvie sasniedzamie rezultāti  80% pedagogi veic vērtēšanas procesu atbilstoši vērtēšanas kārtībai. 80 % izglītojamiem atgriezeniskā saite ir pietiekami efektīva, lai NPD būtu iespējams uzrādīt tādu sniegumu, lai nav nepieciešams veikt uzlabojumu mācību gada beigās. |
| Aktivitātes  Vērtēšana, kas veicina izaugsmi un mācīšanos (AS sniegšana, regulāri nodrošināt formatīvo vērtēšanu, summatīvā vērtēšana atbilstoši SOLO izziņas līmeņiem, SLA priekšrocības). Pedagogu dalīšanās pieredzē. | Kas liecinās, ka rezultāts ir sasniegts  Mācību stundu vērojumi, iegūto datu apstrāde. Ikdienas mācību snieguma analīze. Mācību sasniegumu kopsavilkuma žurnāli.  Mācību priekšmetu diagnosticējošo darbu rezultāti.  Valsts pārbaudes darbu rezultāti. |

|  |  |  |
| --- | --- | --- |
| Kritērijs | **Pedagogu profesionālā kapacitāte** | |
| Prioritāte | Pedagogi mācību procesā jēgpilni izmantot IT un MI.  Digitālo materiālu pastiprināta izmantošana izglītības procesā. | |
| Sasniedzamie rezultāti | Kvalitatīvie sasniedzamie rezultāti  Katrs pedagogs ir novadījis stundu, kuru vēro kolēģis un vērojis stundu pie kolēģa. Pedagogi piedalījies stundas izvērtēšanā, izsaka konstruktīvus priekšlikumus stundas kvalitātes uzlabojumiem. Pedagogi dalās pieredzē par IT un MI izmantošanu. Digitālo materiālu pastiprināta izmantošana izglītības procesā. Samazināts kopēto lapu daudzums. | Kvantitatīvie sasniedzamie rezultāti  60% vēroto stundu, izglītojamie izmanto IT, lai apgūtu mācību saturu. 70% pedagogu pielieto darbā kursos un savstarpējo mācību stundu vērošanā iegūto pieredzi. 70% pedagogu spēj argumentēti atbildēt, ko tieši pēc profesionālās kompetences pilnveides pasākumiem ir ieviesuši savā darbā, spēj argumentēti atbildēt par turpmāk nepieciešamo profesionālās kompetences pilnveidi. |
| Aktivitātes  Pedagogiem sistemātiski papildināt zināšanas IT un MI izmantošanā, savstarpēji vērot mācību stundas, veikt darba pašanalīzi, izvērtējot savu profesionālo darbību, ņemt vērā precīzus datus - skolēnu AS, dinamiku, u.c. | Kas liecinās, ka rezultāts ir sasniegts  Pedagogu pašvērtējumi, stundu vērojumi, rezultātu analīze. Pedagogu apmierinātība ar sniegto profesionālās pilnveides iespēju daudzumu un kvalitāti. Pedagogu slodzes sadalījums, aptaujas par darbinieku psiholoģisko labsajūtu. |

|  |  |  |
| --- | --- | --- |
| Kritērijs | **Izglītības programmu īstenošana** | |
| Prioritāte | Vienota izpratne par izglītības programmu mērķu sasniegšanu | |
| Sasniedzamie rezultāti | Kvalitatīvie sasniedzamie rezultāti  Izvērtēts padziļināto kursu piedāvājums vidusskolā. Pedagogi kopīgi plāno, izvērtē un nodrošina vienotu pieeju mācību un audzināšanas procesā. Ir noskaidrotas 9. kl. izglītojamo vēlmes vidusskolas padziļināto kursu apguvei. | Kvantitatīvie sasniedzamie rezultāti  Vidusskolas izglītojamiem izvēlei tiek piedāvāti 5 padziļinātie kursi. Ne mazāk kā 80% pedagogu plānveidīgi īsteno starppriekšmetu saikni, starpdisciplināro mācīšanos. |
| Aktivitātes  Piedāvājot padziļinātos kursus, tiek ņemt vērā izglītojamo intereses, prasmes un priekšzināšanas. Izglītības iestādē veic mācību satura kopīgu plānošanu. Caurviju prasmju attīstīšana mācību procesā, starppriekšmetu, starpdisciplinārā mācīšanās. Ārpusstundu pasākumi un interešu izglītības pulciņu nodrošinājums. | Kas liecinās, ka rezultāts ir sasniegts  Stundu vērošana, mācību plāni, dokumentācija.  Izglītojamo aptauju rezultāti. |

**5.3. Iekļaujoša vide**

|  |  |  |
| --- | --- | --- |
| Kritērijs | **Pieejamība** | |
| Prioritāte | Pilnvērtīga atbalsta pasākumu nodrošināšana izglītojamiem ar speciālajām vajadzībām, mācīšanās grūtībām, reemigrējušiem izglītojamiem. Pievērsta uzmanība un sniegts atbalsts izglītojamiem ar zemiem mācību sasniegumiem. | |
| Sasniedzamie rezultāti | Kvalitatīvie sasniedzamie rezultāti  Finansējuma iespēju robežās palielināts pedagoga palīga atbalsts darbā izglītojamiem ar garīgās attīstības traucējumiem. Kvalitatīvs atbalsta pasākumu nodrošinājums (atgādnes, teksta lasīšana priekšā, u.c.). | Kvantitatīvie sasniedzamie rezultāti  Ne mazāk kā 2 stundas katras tēmas apguvē, tiek nodrošināts diferencēts saturs.  3 reizes gadā organizēti plašākas izglītības pieredzes pasākumi. |
| Aktivitātes  Pēc nepieciešamības integrētiem izglītojamiem nodrošināt pedagoga palīga atbalstu matemātikā un latviešu valodā.  Semestru beigu un pirmssvētku laikā organizēt plašākas izglītības pieredzes nodarbības, lai šis laiks būtu izmantots produktīvi un veltīts izglītības mērķu sasniegšanai. | Kas liecinās, ka rezultāts ir sasniegts  Individuālā darba žurnāli, II plāni, atbalsta komandas dokumentācija, izglītojamo mācību sniegums.  Plašākas izglītības pieredzes nodarbību atspoguļojums e-klasē.  Izglītojamo anketēšanas rezultātu analīze. |

|  |  |  |
| --- | --- | --- |
| Kritērijs | **Drošība un psiholoģiskā labklājība** | |
| Prioritāte | Izglītības iestādes fiziskā drošība un ar to saistīto risku novēršana | |
| Sasniedzamie rezultāti | Kvalitatīvie sasniedzamie rezultāti  Izglītības iestādē ir atbalsta personāla darbs, ir izstrādāta kārtība, kā sekot līdzi un kā rīkoties fiziskās drošības apdraudējumu gadījumos. Izglītības iestādē ir saskaņota un vienota visu pušu izpratne par faktoriem, kuri ietekmē emocionālo drošību izglītības vidē, tai skaitā arī attiecībā uz digitālo vidi. Pedagogi ir ļoti vērīgi un laicīgi pamana, spēj identificēt vardarbības gadījumus. Nodrošināt izglītojamo dalību pasākumos. | Kvantitatīvie sasniedzamie rezultāti  95 % pedagogiem ir skaidra kārtība, kā sekot līdzi, kā rīkoties fiziskās drošības apdraudējumu gadījumos ir saprotama, tiek ievērota un īstenota. 90% izglītojamo mācību gadā ir piedalījušies vismaz vienā izglītības iestādes pasākumā. 80 % izglītojamie atzīst, ka jūtas piederīgi savai skolai, 90% pedagogi atzīst, ka skolā jūtas labi, ir atbalstošas pedagogu un skolas administrācijas savstarpējās attiecības, ir savstarpēja uzticēšanās un cieņpilna attieksme. |
| Aktivitātes  Realizēt programmu KiVa bulinga izplatības mazināšanai skolu vidē. Nodrošināt adaptācijas nodarbības1. un 4. klašu grupās. Nodrošināt vienotas prasības iekšējās kārtības noteikumu ievērošanā. Veikt izglītojamo aptauju, lai noskaidrotu, kādus pasākumus skolā viņi vēlas organizēt un piedalīties. Organizēt pedagogiem pieredzes braucienu uz kādu kaimiņu vidusskolu, lai gūtu un apmainītos ar pieredzi. | Kas liecinās, ka rezultāts ir sasniegts  Iegūtie dati no programmas KiVa.  Iegūtie dati no individuālajām sarunām ar izglītojamiem un skolas darbiniekiem.  Dati no aptaujām, anketām, pedagogu pašvērtējumiem. |

|  |  |  |
| --- | --- | --- |
| Kritērijs | **Infrastruktūra un resursi** | |
| Prioritāte | Izglītības iestādes telpu atbilstība mācību un audzināšanas procesam. Digitālo platformu un rīku izmantošana. | |
| Sasniedzamie rezultāti | Kvalitatīvie sasniedzamie rezultāti  Nodrošinātas IT ierīces. Digitālo platformu (soma.lv, maconis.zvaigzne.lv, uzdevumi.lv, skolasvārds.lv, letonika.lv, visaskola.lv u.c.) un rīku izmantošana ikdienas mācību procesā. Veikti nepieciešamie elektromontāžas darbi. 5 klašu telpās nomainīts grīdas segums. Veikti nepieciešamie skolas inženiersistēmas sakārtošanas darbi. Uzsākta sporta kompleksa projekta izstrāde un remonts. | Kvantitatīvie sasniedzamie rezultāti  90% izglītības iestādes datori, projektori un interaktīvie ekrāni ir mūsdienu prasībām atbilstoši.  100% izglītojamiem ir nodrošināta mūsdienīga un droša mācību vide. |
| Aktivitātes  Sadarbībā ar Talsu novada pašvaldības Iepirkumu nodaļu, IT nodaļu veikt nepieciešamās cenu aptaujas un iepirkumu procedūras, veikt nepieciešamo datortehnikas un interaktīvo ekrānu iegādi. Nodrošināt pedagogiem IT un MI apmācības un atbalstu. Abonēt mācību platformas platformu (soma.lv, maconis.zvaigzne.lv, uzdevumi.lv, skolasvārds.lv, letonika.lv, visaskola.lv u.c.) | Kas liecinās, ka rezultāts ir sasniegts  Stundu vērojumi. Mācību jomu atskaites. Pedagogu pašvērtējumi. Ir iegādātā mūsdienīgā datortehnika – 5 interaktīvie ekrāni, pēc nepieciešamības nomainīti datori, projektori, printeri, kopētājs. Veikti izglītības iestādes vides labiekārtošanas darbi. |

**5.4. Laba Pārvaldība**

|  |  |  |
| --- | --- | --- |
| Kritērijs | **Administratīvā efektivitāte** | |
| Prioritāte | **Efektīva, sadarbībā balstīta pārvaldība** | |
| Sasniedzamie rezultāti | Kvalitatīvie sasniedzamie rezultāti  Mācību gada noslēgumā tiek izvērtētas skolas darba prioritātes un kopīgi tiek izstrādātas nākamā gada darba prioritātes. | Kvantitatīvie sasniedzamie rezultāti  90% skolotāju ir informētība par stratēģiskajiem mērķiem, uzdevumiem un izvirzītajām prioritātēm. 90% skolotāju iesaistās darba plānošanā, kvalitatīvas darbības nodrošināšanā. 70% vecāku iesaistījušies un sadarbojušies ar skolu. |
| Aktivitātes  Divas reizes gadā organizēt diskusijas, kurās piedalās skolotāji, vecāki, Skolas dome. Sadarboties ar vecākiem, vietējiem uzņēmējiem un iestādēm. Organizēt individuālas pārrunas ar katru iestādes darbinieku. Reizi gadā katrai klasei organizēt direktorstundu, kurā pārrunāt skolēniem svarīgos jautājumus. | Kas liecinās, ka rezultāts ir sasniegts  Anektēšanā, sarunās, aptaujās iegūto datu analīze.  Pedagogu pašvērtējumi mācību gada noslēgumā.  Mācību jomu atskaites par sasniegtajiem rezultātiem. |

|  |  |  |
| --- | --- | --- |
| Kritērijs | **Vadības profesionālā kapacitāte** | |
| Prioritāte | Saliedēts un mērķtiecīgs izglītības iestādes vadības komandas darbs. | |
| Sasniedzamie rezultāti | Kvalitatīvie sasniedzamie rezultāti  Vadības komandai ir vienota izpratne par izglītības kvalitāti.  Turpmākās attīstības plānošana balstās uz datu analīzi.  Ikdienā tiek ievērotas izglītības iestādes vērtības. | Kvantitatīvie sasniedzamie rezultāti  Kvalitatīvi veikts izglītības iestādes pašvērtējums, iesaistot 100% pedagogu un 85% Skolas padomes pārstāvjus. |
| Aktivitātes  Atbalsts sniegšana skolotājiem. Veikts izglītības iestādes pašnovērtējums. Izglītības iestādes darba analīze un turpmākās attīstības plānošana. Izglītības iestādes vadības individuālās sarunas ar pedagogiem par mācību darba kvalitāti un tās paaugstināšanas iespējām. | Kas liecinās, ka rezultāts ir sasniegts  Izglītības iestādes vadības komandas darba izvērtēšanas un plānošanas dokumenti.  Izglītības iestādes darba plāni.  Pašvērtējuma ziņojumu izstrāde. |

**5.5. Attīstības plāna izpildes monitorings**

Attīstības stratēģijas darbības periodā izstrādā ikgadēju darba plānu, kas nosaka izvirzīto prioritāšu, mērķu un tiem pakārtotu uzdevumu īstenošanai paredzētās darbības. Darbības plāns nosaka tajā plānoto pasākumu atbildīgos, iesaistītās puses un īstenošanas termiņus. Darbības plāna izstrādi veic vadītājs, vadītāja vietnieki. Ikgadējo darbības plānu līdz kārtējā mācību gada 30.augustam apstiprina iestādes pedagoģiskajā padomē, kurā izskata un analizē iepriekšējā mācību gadā sasniegto. Izglītības iestāde vismaz reizi mācību gadā aktualizē stratēģisko mērķu rezultatīvo rādītāju statusu un analizē to ietekmējošos faktorus.

Attīstības plāns Ikgadējais darba plāns Starpposma izvērtējums

*Sasniedzamie mērķi un uzdevumi Iepriekšējā gada analīze Sasniedzamo rezultātu analīze un*

*korekcijas pēc nepieciešamības*

Attīstības plāna grozījumi, papildinājumi

|  |  |  |  |  |  |
| --- | --- | --- | --- | --- | --- |
| Datums | Rīkojuma nr. | Pamatojums | Grozījumi, papildinājumu saturs | Laiks | Atbildība |
|  |  |  |  |  |  |